b'\n_START_ARTICLE_\nBiskatronge\n_START_PARAGRAPH_\nBiskatronge (Biscatronge, Pla\xc3\xb1idores, Pleureurs, Weepers), indijansko pleme koje je u drugoj polovici 17. stolje\xc4\x87a \xc5\xbeivjelo negdje u Teksasu, sjeverno ili sjeveroisto\xc4\x8dno od zaljeva Matagorda, mo\xc5\xbeda izme\xc4\x91u rijeka Brazos i Colorado. Spominje ih jedino Anastase Douay koji je u\xc4\x8destvovao u La Saleovoj ekspediciji 1685 ili 1686._NEWLINE_Biskatronge se ne mogu identificirati ni sa jednim plemenom iz putovanja ekspedicije Henria Joutelaa, dok ih A. S. Gatschet, bez valjanog razloga identificira sa Coco Indijancima, jednim plemenom iz skupine Karankawa._NEWLINE_Naziv plaka\xc4\x8di, dali su im ga ljudi La saleove ekspedicije, obja\xc5\xa1njava se njihovim obi\xc4\x8dajem da bi strane putnike iz daleka do\xc4\x8dekali s pla\xc4\x8dem, misliv\xc5\xa1i pri tom kako je i njihovim najmilijima koji su na dalekom putu, i kojima tek predstoji povratak.'